La Platja de Gandia acollirà la primera edició del festival d'art urbà «BUA Fest»
19 maig 2022

## La Platja de Gandia acollirà la primera edició del festival d'art urbà «BUA Fest»19 maig 2022Última actualització: 19 maig 2022

![](../gestion/img/6b2d7a65773d23b0459f97ef0a97f19cce8f7920e95ea58bc09391a207252de4.jpeg)  
  

El Departament de Turisme i Platges de Gandia, en col·laboració amb el de Cultura, ha organitzat la primera edició de BUA (Beach Urban Art). Es tracta d’un festival d'art urbà a la platja de Gandia que tindrà lloc el cap de setmana del 28 i 29 de maig.

Tal i com ha explicat el regidor de Turisme, **Vicent Mascarell,** el BUA Fest és una acció per a promoure el destí de Gandia a través de l'art urbà. Durant el cap de setmana, es pintaran 21 murals inspirats en el patrimoni, les tradicions, la gastronomia, la cultura o els espais naturals de la ciutat. Aquests murals es pintaran en la paret posterior dels banys situats en l'arena de la platja i reemplaçaran els 17 murals dels ODS que van ser realitzats l'any passat. “Portarem una cosa tan urbana com els murals, al costat de la mar. És una nova excusa per a passar un cap de setmana divertit a la platja de Gandia veient a 21 muralistes i artistes reconeguts, en un espai emblemàtic com és l’arena, al mateix temps que ens promocionem com a destinació turística”.

«Gandia és ja un referent de l’art urbà i anem a demostrar-ho també amb un nou festival a la platja que donarà l’oportunitat a 21 artistes (molts d’ells procedents de la Borsa d’artistes locals) de mostrar el que som a través de la cultura», ha destacat el regidor de Cultura, Nahuel González.

Paral·lelament als murals, s'han organitzat altres activitats, com ara tallers de grafiti i un concert en la sorra del grup "Llobarros", una combinació de música exòtica i instrumental Rock & Roll, amb un poderós xou en viu, que animarà la platja el dissabte a la vesprada.

[Twittear](https://twitter.com/share)